
			Către, 

[bookmark: _Hlk68520236]	Vă înaintăm, alăturat, raportul comun asupra propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis Comisiei pentru administrație publică și amenajarea teritoriului și Comisiei juridice, de disciplină şi imunităţi, cu adresa nr. PLx 423 din 16 septembrie 2014.
	În raport cu obiectul şi conţinutul reglementării, propunerea legislativă face parte din categoria legilor organice.

	PREŞEDINTE,

	PREŞEDINTE,


	SIMONA BUCURA OPRESCU

	MIHAI ALEXANDRU BADEA		

Plx nr. 423/2014


R A P O R T    C O M U N
asupra propunerii legislative pentru modificarea şi completarea Legii nr.35/2008 pentru alegerea Camerei Deputaților şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali


În conformitate cu prevederile din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului și Comisia juridică, de disciplină şi imunităţi au fost sesizate, spre dezbatere în fond, în procedură de urgență, cu propunerea legislativă pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă cu adresa nr. Plx 423 din 16 septembrie 2014.
Senatul în calitate de primă Cameră sesizată, a respins propunerea legislativă în ședința din data de 9 septembrie 2014.
Camera Deputaților este Cameră decizională conform dispoziţiilor art.75 alin.(1) din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport comun Comisia pentru administrație publică și amenajarea teritoriului și Comisia juridică, de disciplină și imunități au avut în vedere:
- avizul  favorabil al Consiliului Legislativ (nr. 325/31.03.2014) 
-avizul negativ al Comisiei pentru drepturile omului, culte și problemele minorităților naționale (nr. 4c-5/556/24.09.2014)
-avizul negativ al Comisiei pentru buget, finanțe și bănci (nr. 4c-2/481/2210.2015)
-punctele de vedere negative ale Guvernului (nr.2118/2210.2014; nr. 479/DRP/03.02.2017;  nr. 33/DPSG/17.01.2020).

Propunerea legislativă are ca obiect de reglementare modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, propunându-se în principal: modificarea art. 9 alin.(3) în sensul reglementării posibilității organizațiilor minorităților naționale care ”vor fi-în maxim 3 ani de la prezenta reglementare- de utilitate publică” de a participa cu candidați la alegeri, cu diminuarea procentului de reprezentativitate a cetățenilor aparținând acestei minorități de la 15% la 10%; cât și completarea art. 48 în sensul reglementării organizării alegerilor parțiale în cazul vacantării unui mandat de deputat ales din partea organizațiilor cetățenilor aparținând minorităților naționale.
Potrivit prevederilor art. 61 și 63 din Regulamentul Camerei Deputaţilor, republicat, comisiile au examinat propunerea legislativă în şedinţe separate.
	Membrii Comisiei juridice, de disciplină şi imunități au examinat propunerea legislativă în ședința desfășurată în sistem mix, din data de 1 aprilie 2021. La întocmirea prezentului raport comisia a avut în vedere expunerea de motive, avizul favorabil al Consiliului Legislativ, precum și punctul de vedere al Guvernului nr. 33/17.01.2020.
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă.

Comisia pentru administrație publică și amenajarea teritoriului a examinat propunerea legislativă în şedinţa din data de 27 aprilie 2021.
La lucrările Comisiei pentru administrație publică și amenajarea teritoriului au fost prezenţi deputații conform listei de prezență.
La dezbaterile care au avut loc a participat, în calitate de invitat, în conformitate cu prevederile art.55, din Regulamentul Camerei Deputaţilor, republicat, cu modificările și completările ulterioare, domnul Zsombor Vajda – vicepreședintele Autorității Electorale Permanente.

În urma examinării şi a opiniilor exprimate, membrii celor două comisii au hotărât, cu unanimitate de voturi, respingerea propunerii legislative pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, întrucât dispozițiile modificatoare fac referire la acte normative, în prezent, abrogate (Legea nr.35/2008 a fost abrogată prin Legea nr.208/2015, Legea nr. 67/2004 a fost abrogată prin legea 115/2015, Legea nr. 215/2001 și Legea nr. 393/2004 au fost abrogate prin Ordonanța de Urgență nr. 57/2019 – Codul administrativ) și astfel, prezenta propunere legislativă a rămas fără obiect.
	În raport cu obiectul şi conţinutul reglementării, propunerea legislativă face parte din categoria legilor organice.



	PREŞEDINTE,

	PREŞEDINTE,


	Simona BUCURA OPRESCU




	Mihai Alexandru BADEA



	SECRETAR,
	SECRETAR,

	Dumitru FLUCUŞ

	Cristian Tudor BĂCANU

	













Sef serviciu, Nicoleta Toma
Consilier parlamentar, Beatrice Meianu
	













Șef serviciu, Alina Grigorescu
  Consilier parlamentar, Dragoș Bucur  

